CELEX: 62008CA0069
Language: el
Date: 2009-07-16 00:00:00
Title: Υπόθεση C-69/08: Απόφαση του Δικαστηρίου (δεύτερο τμήμα) της 16ης Ιουλίου 2009 (αίτηση του Tribunale di Napoli — Sezione Lavoro, Ιταλία, για την έκδοση προδικαστικής αποφάσεως) — Raffaello Visciano κατά Istituto nazionale della previdenza sociale (INPS) (Κοινωνική πολιτική — Προστασία των εργαζομένων — Αφερεγγυότητα του εργοδότη — Οδηγία 80/987/ΕΟΚ — Υποχρέωση πληρωμής όλων των ανεξόφλητων απαιτήσεων μέχρις ενός προκαθορισμένου ανωτάτου ορίου — Φύση των έναντι του οργανισμού εγγυήσεως απαιτήσεων του εργαζομένου — Αποκλειστική προθεσμία)

12.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/9
            
         Απόφαση του Δικαστηρίου (δεύτερο τμήμα) της 16ης Ιουλίου 2009 (αίτηση του Tribunale di Napoli — Sezione Lavoro, Ιταλία, για την έκδοση προδικαστικής αποφάσεως) — Raffaello Visciano κατά Istituto nazionale della previdenza sociale (INPS)
   (Υπόθεση C-69/08) (1)
   
   (Κοινωνική πολιτική - Προστασία των εργαζομένων - Αφερεγγυότητα του εργοδότη - Οδηγία 80/987/ΕΟΚ - Υποχρέωση πληρωμής όλων των ανεξόφλητων απαιτήσεων μέχρις ενός προκαθορισμένου ανωτάτου ορίου - Φύση των έναντι του οργανισμού εγγυήσεως απαιτήσεων του εργαζομένου - Αποκλειστική προθεσμία)
   2009/C 220/13
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Napoli — Sezione Lavoro
   
      Διάδικοι στην υπόθεση της κύριας δίκης
   
   Raffaello Visciano
   
      κατά
   
   Istituto nazionale della previdenza sociale (INPS)
   
      Αντικείμενο
   
   Αίτηση εκδόσεως προδικαστικής αποφάσεως — Tribunale di Napoli Sezione Lavoro — Ερμηνεία των άρθρων 3 και 4 της οδηγίας 80/987/EOK του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη (ΕΕ ειδ. έκδ. 05/004, σ. 35) — Εγγύηση αμοιβών αφορωσών τους τρεις τελευταίους μήνες διάρκειας της σχέσεως εργασίας εντός προκαθορισμένου ανωτάτου ορίου — Έκπτωση από την καταβαλλόμενη αποζημίωση των προκαταβολών αμοιβών που έχουν εισπραχθεί από τον εργοδότη — Εθνική ρύθμιση που έχει ως αποτέλεσμα διαφορετικό νομικό χαρακτηρισμό της ίδιας παροχής ανάλογα με το πρόσωπο που υποχρεούται να την εκπληρώσει και διαφορετικό χρόνο παραγραφής της σχετικής αγώγιμης απαιτήσεως
   
      Διατακτικό
   
   
               1)
            
            
               Τα άρθρα 3 και 4 της οδηγίας 80/987/EOK του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη, δεν αποκλείουν εθνική κανονιστική ρύθμιση κατά την οποία είναι δυνατός ο χαρακτηρισμός ως «παροχών κοινωνικής ασφαλίσεως» ανεξόφλητων απαιτήσεων μισθωτών σε περίπτωση που αυτές καταβάλλονται από οργανισμό εγγυήσεως.
            
         
               2)
            
            
               Η οδηγία 80/987 δεν αποκλείει εθνική κανονιστική ρύθμιση η οποία χρησιμοποιεί ως απλό όρο συγκρίσεως την αρχική μισθολογική απαίτηση του μισθωτού προς προσδιορισμό της παροχής που διασφαλίζει η παρέμβαση του Οργανισμού εγγυήσεως.
            
         
               3)
            
            
               Στο πλαίσιο εξετάσεως αιτήσεως μισθωτού με την οποία ζητείται από οργανισμό εγγυήσεως η καταβολή ανεξόφλητων μισθολογικών απαιτήσεων, η οδηγία 80/987 δεν αποκλείει την εφαρμογή ετήσιας αποκλειστικής προθεσμίας (αρχή της ισοδυναμίας). Εντούτοις, στο εθνικό δικαστήριο εναπόκειται να εξετάσει αν η διαμόρφωσή της καθιστά πρακτικώς αδύνατη ή εξόχως δυσχερή την άσκηση δικαιωμάτων που απορρέουν από την κοινοτική έννομη τάξη (αρχή της αποτελεσματικότητας).
            
         
      (1)  ΕΕ C 107 της 26.4.2008.